CELEX: 62010CO0626
Language: el
Date: 2011-11-10
Title: Διάταξη του Δικαστηρίου (πρώτο τμήμα) της 10ης Νοεμβρίου  2011. # Kalliope Agapiou Joséphidès κατά Ευρωπαϊκής Επιτροπής και Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού (EACEA, Βρυξέλλες). # Αναίρεση - Πρόσβαση στα έγγραφα - Κανονισμός (ΕΚ) 1049/2001 - Άρθρο 4, παράγραφοι 1, στοιχείο β΄, και 2, πρώτη περίπτωση - Προστασία της ιδιωτικής ζωής και της ακεραιότητας του ατόμου - Προστασία των εμπορικών συμφερόντων - Κανονισμός (ΕΚ) 58/2003 - Εκτελεστικοί Οργανισμοί - Αρμοδιότητα εξετάσεως των επιβεβαιωτικών αιτήσεων που αφορούν αιτήσεις προσβάσεως σε έγγραφα- Αρχή της διαφάνειας - Έννοια του 'υπέρτερου δημόσιου συμφέροντος' - Νομικά σφάλματα. # Υπόθεση C-626/10 P.

Διάταξη του Δικαστηρίου (πρώτο τμήμα) της 10ης Νοεμβρίου 2011 –Αγαπίου-Ιωσηφίδη κατά Επιτροπής και EACEA 
      (Υπόθεση C‑626/10 P)
      «Αίτηση αναιρέσεως – Πρόσβαση στα έγγραφα – Κανονισμός (ΕΚ) 1049/2001 – Άρθρο 4, παράγραφοι 1, στοιχείο β΄, και 2, πρώτη περίπτωση – Προστασία της ιδιωτικής ζωής και της ακεραιότητας του ατόμου – Προστασία των εμπορικών συμφερόντων – Κανονισμός (ΕΚ) 58/2003 – Εκτελεστικοί Οργανισμοί – Αρμοδιότητα εξετάσεως των επιβεβαιωτικών αιτήσεων που αφορούν παροχή προσβάσεως σε έγγραφα – Αρχή της διαφάνειας – Έννοια του “υπέρτερου δημόσιου συμφέροντος” – Νομικά σφάλματα»
      1.                     Αναίρεση – Λόγοι – Υποχρέωση του αναιρεσείοντος να προβάλει συγκεκριμένες αιτιάσεις κατά ορισμένου σημείου της συλλογιστικής
            του Γενικού Δικαστηρίου (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου,
            άρθρο 112 § 1, στοιχείο γ΄) (βλ. σκέψη 60)
      2.                     Διαδικασία – Αιτιολογία των δικαστικών αποφάσεων – Περιεχόμενο (βλ. σκέψη 87)
      3.                     Αναίρεση – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος από το Δικαστήριο της εκτιμήσεως
            των πραγματικών περιστατικών που υποβλήθηκαν στην κρίση του Γενικού Δικαστηρίου – Αποκλείεται πλην της περιπτώσεως παραμορφώσεως
            του περιεχομένου τους (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1) (βλ. σκέψη 107)
      4.                     Προσφυγή ακυρώσεως – Προθεσμίες – Έναρξη – Πράξη που δεν κοινοποιήθηκε στον προσφεύγοντα – Υποχρέωση να ζητηθεί το πλήρες
            κείμενο της πράξεως εντός εύλογης προθεσμίας αφότου έγινε γνωστή η ύπαρξή της (Άρθρο 230, εδ. 5, ΕΚ) (βλ. σκέψεις 127, 131)
      Αντικείμενο 
      
         
               Αίτηση αναιρέσεως της αποφάσεως του Γενικού Δικαστηρίου (έβδομο τμήμα), της 21ης Οκτωβρίου 2010, T-439/08, Αγαπίου-Ιωσηφίδη
                  κατά Επιτροπής και EACEA, με την οποία το Γενικό Δικαστήριο απέρριψε την προσφυγή με αίτημα την ακύρωση, αφενός, της αποφάσεως
                  του EACEA της 1ης Αυγούστου 2008, σχετικά με αίτηση προσβάσεως στα έγγραφα που αφορούν την ίδρυση Κέντρου Αριστείας Jean Monnet
                  στο Πανεπιστήμιο της Κύπρου, και, αφετέρου, της αποφάσεως C(2007) 3749 της Επιτροπής, της 8ης Αυγούστου 2007, σχετικά με ατομική
                  απόφαση χορηγήσεως επιδοτήσεως στο πλαίσιο του προγράμματος διά βίου μάθησης, επιμέρους πρόγραμμα Jean Monnet – Προσβολή του
                  δικαιώματος προσβάσεως στα έγγραφα και παραβίαση της αρχής της διαφάνειας – Νομικά σφάλματα
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως. 
               
            
         
                  2)
               
               
                  
               
               
                  	Καταδικάζει την Κ. Αγαπίου-Ιωσηφίδη στα δικαστικά έξοδα.